שיחה:אבי ביצור

message: אישית, לו הייתי חברת ממשלה, הייתי מציעה לבטל את המשרד הממשלתי המיותר הזה... אבל את הפוליטיקה הזו לא נכון לעשות דרך דיוני חשיבות כאן. לשיטתי, כל מנכ"ל משרד בממשלת ישראל, גם מנכ"לים של משרדים קטנים, הוא חשוב מספיק כדי שיהיה עליו ערך. קלודיה - שיחה 00:31, 15 באוקטובר 2008 (IST)
replies: text: אני מצטרף לתהיותייך, אך השאלה היא לגבי הערך דנן. הסתכלתי בקטגוריה של מנכ"לי המשרדים וראיתי שכמעט אין אף אחד מהמנכ"לים דהיום, וגם המנכ"לים מהעבר לא מופיעים בויקיפדיה עקב מנכ"לותם. ‏עמיחי 00:44, 15 באוקטובר 2008 (IST)
replies: text: :אין לנו ערכים על המנכ"לים כי הויקיפדים הפעילים מגלים ענין מועט מאוד, עד אפסי, בפקידים בכירים בשירות הציבורי. זה חבל והלוואי שיתוקן במהרה בימינו. ודאי לא כדאי להסיק מכך שמשנכתב ערך, יש למוחקו. קלודיה - שיחה 03:39, 15 באוקטובר 2008 (IST)
replies: text: :: גם אני לא הסקתי מסקנות. שמתי את תבנית החשיבות כדי לעורר את הציבור לדיון חשיבות כזה. אגב, יש כמה אי-דיוקים בערך... ‏עמיחי 09:48, 15 באוקטובר 2008 (IST)
replies: text: ::: טוב, עיינתי בקטגוריות המשנה, המלאות בכל טוב מנכל"י הארץ. החשיבות הובהרה. ניגש לעריכת הערך. ‏עמיחי 22:36, 15 באוקטובר 2008 (IST)
שלום עמיחי. ד"ר אבי ביצור הוא אכן המנכ"ל שהקים וייסד את המשרד לענייני גימלאים. זוהי עובדה שאינך יכול להתכחש אליה ולכן אבקשך להפסיק ולמחוק "סופרלטיב" זה כהגדרתך.
במידה וגברת נס או מר אזולאי מעוניינים ששמם יופיע בויקיפדיה - אנא שיטרחו לפתוח לעצמם ערך משלהם, ו"יפסיקו לקפוץ על עגלות" של אחרים. והמבין יבין.

text: מכיוון שמאד מפריע לך אזכורו של מר אזולאי - הורדתי אותו, אבל השארתי את נסיבות סיום תפקידו של ד"ר ביצור. זה ודאי אנציקלופדי. לגבי "המקים והמייסד" זה עדיין סופרלטיב. כתבתי "הראשון" - זה אובייקטיבי. תודה, ‏עמיחי 09:28, 23 ביולי 2009 (IDT)
"עמיחי", להלן מה שנשלח לעודד:
שלום עודד, ד"ר אבי ביצור פתח לעצמו ערך על שמו בויקיפדיה. בערך זה מצויינות עובדות המתייחסות לו בלבד. משתמש בשם עמיחי, החליט מסיבות שאינן ברורות, לערוך ערך זה ולהכניס בו שינויים, לאור העובדה שד"ר ביצור סיים את כהונתו כמנכ"ל המשרד לענייני גימלאים. במסגרת העדכונים שד"ר ביצור מבקש להכניס בערך הנוגע לו, אין ספק שהוא - ורק הוא הקים וייסד את המשרד לענייני גימלאים. זוהי עובדה ואני מתעקשים לציינה. משום מה, למר עמיחי חורה הדבר מאד והוא מבקש להסתיר עובדה זו באמצעות הנוסח הבלתי מקובל עלינו. כמו כן, מחליט עמיחי, שהערך של ד"ר ביצור צריך לשמש במה לד"ר לאה נס. הדבר איננו מקובל עלינו ואנו מבקשים למחוק איזכורה. עמיחי מסרב לשלים עם העובדה שהערך עוסק בד"ר ביצור ולא במשרד לענייני גימלאים. במידה והוא בכל זאת מתעקש על צדקנותו - שיכניס את השינויים המקובלים עליו בדף המתייחס למשרד. נראה כאילו ויקיפדיה הפכה לכלי/אמצעי למסע נקמנות של עמיחי בד"ר ביצור. אין לנו מושג מיהו אותו "עמיחי" ומה מניע אותו, ואנו מבקשים את עזרתך בהנאת עמיחי ממעשיו, שרק יוצרים עוגמת נפש ומטרד. בתודה מראש! --
מעניין מאד, אם לאותו "עמיחי" יפריע אם נכנס לערך של "לאה נס" בויקיפדיה ונציין שהיא החליפה את השר (ולא "סגן שר") רפי איתן בתפקידו. האם גברת נס תאהב את אזכורו של מר איתן, האיש שתפס את אייכמן במו ידיו, (וגם עמיחי כמו שאר עם ישראל, חייבים לו צדק הסטורי זה) בערך שלה?

text: שלום לך Lim17. ראשית, באנו לכתוב אנתיקלופדיה באופן האובייקטיבי ביותר, ללא משוא פנים. ולענייננו: לא אני כתבתי את הערך בשנת 2007, אך מכיוון שפגשתי את ד"ר ביצור מספר פעמים במסגרת עבודתי והתרשמתי לטובה ממנו ומעבודתו, ערכתי מעט בעבר את הערך עליו ואני עוקב אחר הערך. לאחר שנודע על סיום תפקידו, עדכנתי את הערך כראוי. אני לא מבין מדוע כל כך מפריע לכם שכתוב בו המידע האובייקטיבי על נסיבות סיום תפקידו. לא כתבנו שום דבר על המריבה שהייתה לו עם לאה נס, כפי שהוזכר בדף שיחתי, מכיוון שזה לא אנציקלופדי. אין לי דבר וחצי דבר נגד אבי ביצור (להיפך). הזכרת לאה נס בערך עליו אינה באה לקדם אותה, כמו שהזכרת לוי אשכול בערך על דוד בן-גוריון רק באה להזכיר את הקשר ביניהם. אני מיצר על ההתקפה האישית שלך עלי, אך אני בטוח שלא התכוונת לפגוע בי. לגבי "הראשון" - הוא עדיין נראה לי ראוי יותר מ"המייסד". ממשלת ישראל מייסדת משרדים ממשלתיים ולא מנכ"ליהם. בברכה, ‏עמיחי 11:30, 23 ביולי 2009 (IDT)
replies: text: : שלום עמיחי, תודה רבה על המילים החמות על ד"ר ביצור. אנו מעריכים זאת מאד. נראה לי שהויכוח המילולי הזה כבר חורג מעל ומעבר ותסכים איתי שהוא מיותר לחלוטין. שים לב שהכנסת שהנ"ל סיים תפקידו ב- 2009. אין על כך עוררין ואף אחד לא מנסה לקשור לעצמו כתרי מנכ"לות שאינם עוד בתוקף. יחד עם זאת, אנו חושבים ומאמינים, שעובדתית ד"ר ביצור הוא זה שהקים וייסד משרד זה לתפארת, ובלעדי עשייתו לא היה המשרד קיים. לכן ההתקטננות על עצם הניסוח היא מיותרת היות ושנינו מסכימים על העובדות. לכן, אנו מבקשים ממך, הנח לנו להשאיר את הנוסח בו אנו רוצים. הוא אינו פוגע באף אחד, וזה עדיין אינציקלופדי. לגבי איזכורה של ד"ר נס, אנו חושבים שיותר ראוי לאזכרה בערך הנוגע למשרד הגימלאים, ולא בערך שעוסק בד"ר ביצור. נשמח מאד להיפגש עמך לכוס קפה, וללבן נושא זה בשיחה תרבותית ומכובדת. רק תרשום לנו איך ליצור עמך קשר.
replies: text: :: תודה רבה גם לכם על המילים החמות. אזמין לכאן עוד כמה ויקיפדים שיכריעו בין שנינו. אם תרצו ליצור איתי קשר ישיר תוכלו לשלוח לי אימייל ע"י לחיצה כאן או לפנות אלי בדף שיחתי. תודה, ‏עמיחי 12:00, 23 ביולי 2009 (IDT)
replies: text: :::אני תומך בניסוחו של עמיחי - אין שום דבר אנציקלופדי במתן קרדיט על עשייה של גורמים רבים לאדם יחיד. אין מדובר כאן באתר בית מוזמן, כך שהשפעתו של ביצור או שלוחיו על תכנים מוגבלת לתרומת מידע, והערך לא ייכתב מטעמו ולפי הנחיותיו. בהזדמנות זו אני מציע ל-Lim17 למתן את סגנונו בדיון. יוסאריאן • שיחה 12:29, 23 ביולי 2009 (IDT)
יוסאריאן היקר, להזכירך ויקיפדיה היא אינציקלופדיה חופשית ולכולנו הזכות לערוך אותה סבורני, כי כאשר משתמש חש כי עריכה של האחר בערך המתייחס לו עצמו פוגעת בו, והוא מבקש בכל דרך להימנע מכך, אנו כאנשים מתורבתים, שמאמינים במשפט "חייה ותן לחיות" מצפים שיכבדו את בקשתנו. שים לרגע אחד את עצמך במקום ד"ר ביצור, ותנסה להבין כיצד אתה פוגע בו. ממש לא ברור לי מה בנוסח דבריי לא מצא חן בעינייך. אולי כדאי שתסביר את עצמך.

text: :לפני הכל, אני מבקש ממך לכתוב את כינויי כפי שהוא מופיע בחתימתי (תיקנתי בעצמי), ולא לפנות אליי בתואר "היקר" - איננו מכרים וזה מיותר. באשר לדבריך - וודאי שהאנציקלופדיה חופשית, גם כדאי להציג בה דברים בצורה מדוייקת ולדעתי זה המצב כרגע. אני לא מבין מדוע שד"ר ביצור ייפגע מכך שכתוב שהיה המנכ"ל הראשון של המשרד לענייני גמלאים, הרי זה תיאור מדוייק של מה שהיה. לשאלתך - כשאתה אומר על משתמש אחר כי "ויקיפדיה הפכה לכלי/אמצעי למסע נקמנות" שלו בביצור, זהו נוסח שאינו מקובל פה, וודאי כשאין לו כלל על מה להסתמך. גם טענתך כאילו אני פוגע בד"ר ביצור גם היא אין לה על מה להסתמך ולא ברור מה עשיתי שאני מואשם בכך. ולסיום, לגופו של עניין - האם אתה יכול להדגים איך ד"ר ביצור הוא ש"הקים וייסד" בעצמו את המשרד? מדוע לא מוזכרת עובדה זו בערך המשרד לענייני גמלאים, שם כתוב כי המשרד הוקם בהחלטה של ממשלת אולמרט, ביוזמתו של רפי איתן? יוסאריאן • שיחה 18:29, 23 ביולי 2009 (IDT)

text: :דוקטור ביצור הוא אדם שפעל רבות בחייו. אך להציג כאילו הוא המקים והמייסד (לשון יחיד) של משרד הגמלאים חוטא לאמת. מי שמחליטים על הקמת משרד ממשלתי הם הממשלה והכנסת (עידו מוזמן לתקן את דברי במידה ולא דייקתי). בברכה, ברוקס • שיחה • המורשת העולמית. פשוט עולמית! 18:34, 23 ביולי 2009 (IDT)
replies: text: ::מצטרף לעמיחי, יוסאריאן וברוקס. לים, אולי אינך מבין איך עובדת ויקיפדיה. הערך של ביצור ממש אינו שטח פרטי שלו. להפך, מומלץ מאוד שלא יכתוב על עצמו משום שאינו נייטרלי בתחום זה וכדאי גם שיביא בחשבון את האפשרות שבערך שלו תהיה גם ביקורת כלפיו. כשאדם מקים חברה פרטית שלו אנו כותבים "מקים" או "מייסד" (גם לא שניהם). אדם אינו מקים בעצמו משרד ממשלתי, גם אם הוא המנכ"ל. נרו יאיר • שיחה • ב' באב ה'תשס"ט • 19:20, 23 ביולי 2009 (IDT)

text: (מועבר מויקיפדיה:בירורים). 
שלום רב,
אבקש להסיר את החסימה מעריכת הערך "אבי ביצור".
נסיונותיי להידברות עם עמיחי, עלו בתוהו. השינויים שהוא החליט להכניס לערך אינם מקובלים עלינו.
מדובר בסמנטיקה בלבד: האם ירשם "המנכל הראשון" כפי הוא רוצה או "המנכל המקים והמייסד" כפי שאנו רוצים.
עובדתית - ד"ר אבי ביצור הקים וייסד את המשרד לענייני גימלאים.
שנית, ביקשנו להוריד את איזכורה של לאה נס מערך זה. מדובר בערך שעוסק בד"ר ביצור ולא בלאה נס או במשרד לענייני גימלאים. הצענו לעמיחי להוסיף את איזכורה של נס לערך העוסק במשרד - אך זה אינו מעניין אותו.
אבקש התערבותכם בנידון, ע"מ להביא לפתרון הבעיה שעמיחי יצר. מיותר לציין שהדבר פוגע ברגשותינו, גורם לעוגמת נפש, ואנו מאמינים שלא זאת היתה כוונתו של עמיחי. אין בכוונתינו לפתוח חזית מעל גלי הרשת, לא זאת מטרת הויקיפדיה.
להתערבותכם המהירה נודה,
שם משתמש: Lim17

text: זהו ויכוח תמוה ביותר על ערך גרוע. במקום להתמקד בשיפור הערך, Lim17 מסיט את הוויכוח לענייני כבוד. מפריע לו שלאה נס מוזכרת בערך זה, אבל כנראה יש זיקה הדוקה בין כניסתה למשרד ובין פרישתו של ביצור, והאזכור כאן הוא קצה הקרחון. ראוי לתת מעט יותר מהקרחון, ולהסביר מדוע פרש ביצור מהמשרד. לא עמיחי יצר בעיה, אלא Lim17, בגישתו המאוד לא אנציקלופדית. הדרישה לכתוב "המנכל המקים והמייסד" מצביעה על רדיפת כבוד ותו לא. המקים והמייסד של המשרד הוא רפי איתן, וביצור הוא עושה דברו.

text: כעת לפרטים אחדים שחסרים בערך, והופכים אותו לערך גרוע.

text: * הסרתי את התיאור הבומבסטי "מומחה להגנת עורף אזרחי" - אם הבנתי את הערך, מדובר במי ששירת בחיל ההנדסה בתפקידים שונים, ובתפקידו האחרון, בדרגת סגן אלוף, היה מפקד בית הספר לאב"כ. ראוי לתת דברים כפשוטם, ולא לנפחם בתואר בומבסטי.

text: * הסרתי את :קטגוריה:מנהלים ישראלים, משום שלא מצאתי לה ביסוס בערך (להיותו מנכ"ל המשרד יש קטגוריה נפרדת).

text: * אין בערך אפילו מילה על השכלתו של ביצור: היכן קיבל תואר דוקטור ובאיזה תחום, היכן קיבל תארים קודמים.

text: * "החל לכהן כמרצה באוניברסיטת בר-אילן" - מרצה באיזה תחום? בזכות מה?

text: * "לאחר הקמת ממשלת ישראל השלושים ואחת והקמת המשרד לענייני גמלאים כיחידת סמך במשרד ראש הממשלה, מונה ד"ר ביצור לעמוד בראשו" - לעמוד בראשו?! לא פחות? האם לא היה שר כלשהו בסביבה? דוד שי - שיחה 21:48, 23 ביולי 2009 (IDT)
ערב טוב לכולם,
העובדה שבחרת להוריד את התיאור "מומחה להגנת העורף" מבלי לבדוק את העובדות, מעלה תמיהות רבות בנוגע לזכות העריכה של ערכים בויקיפדיה. ד"ר ביצור הינו מרצה ותיק למדעי המדינה באוניברסיטת בר-אילן. עבודת הדוקטורט שלו בנושא "מעמד העורף בתפישת הבטחון הלאומי בישראל" נכתבה במסגרת לימודי הדוקטורט באוניברסיטת בר-אילן. אתם מוזמנים לגשת לספריית מדעי החברה באוניברסיטת בר-אילן ולבדוק נתון זה. כמו כן הנכם מוזמנים להיכנס לאתר "אומדיה" ולקרוא ממבחר מאמריו של ד"ר ביצור בנושא עורף אזרחי, כמו גם בעיתוני מערכות. בנוסף תוכלו להאזין להרצאותיו של ביצור בפאנלים בנושא בכנס הרצליה, כנס שדרות, ועדות מבקר המדינה ועוד. התואר השני של ד"ר ביצור הינו במדעי המדינה באוני' חיפה ותואר ראשון בהצטיינות במדעי המדינה באוני' בר-אילן. הלוואי על כולנו הישגים אקדמיים כאלו. לכן, עריכתך כבר ממש גובלת בחוצפה!
עורכים יקרים, יש גבול לכל תעלול: ד"ר ביצור הוא אכן מומחה עולמי בנושא, ואנו מבקשים להפסיק מסע הכפשות זה. זה לא מכובד! לתמיהתכם לגבי השימוש במונחים "מקים ומייסד" - רק אומר שגם הרצל, בנאומו המפורסם השתמש בביטויים אלו... שוב, לי נראה שאתם נטפלים לתפל... אין לי כל בעיה שתציינו שרפי איתן, השר לשעבר הוא המקים והמייסד של משרד זה. כבודו של אדם זה לפניו!

text: כדי לאפשר שיפור של הערך, צמצמתי את רמת ההגנה עליו, והוא פתוח לעריכה בידי משתמשים רשומים. דוד שי - שיחה 23:02, 23 ביולי 2009 (IDT)
אני אקבל זאת כהתנצלות. דרך אגב, טעיתי - התואר הראשון הוא בהצטיינות אך מאוניברסיטת ת"א. תיקנתי.

text: שבתי בשלום מיום עמוס (שכלל המשך התחקיר שאני עורך על קריית מוריה. עיינו בשיחה:קריית מוריה) וראיתי שזכיתי שיתקיים בי "מלאכתם נעשית בידי אחרים". תודה לכל משפרי הערך! את והב בסופה! בברכה, ‏עמיחי 01:20, 24 ביולי 2009 (IDT)

text: רבותיי, הזמינו אותי לכאן. אבי ביצור, עם כל הכבוד, עדיין לא השר לענייני גמלאים. המייסד הראשי הוא השר לענייני גמלאים דאז רפי איתן. האם רונן פלוט, מנכ"ל משרד ההסברה הוא העומד בראש משרד ההסברה ולא השר יולי אדלשטיין? האם אייל גבאי הוא העומד בראש משרד ראש הממשלה ולא בנימין נתניהו? המשתמש LIM הגזים במעט ואף בהרבה או כל מי שערך את זה כך שמשתמע שאבי ביצור הוא העומד בראש המשרד. הסדר הוא כזה ולא ישתנה - השר עומד בראש המשרד ולאחריו סגן שר, אם אין סגן שר, המנכ"ל הוא מספר 2 ולא העומד בראש המשרד מקווה שעזרתי לפתירת המריבה. נ"ב, מבדיקת עמיחי ומבדיקתי הוא כבר לא "העומד בראש המשרד", הוא כבר לא המנכ"ל, מונה איש חדש. בברכה, אלון. אלון - יום טוב לכולם - שיחה 16:59, 4 באוגוסט 2009 (IDT)

message: הערך אומר שעם שחרורו מצה"ל החל ביצור "לכהן כמרצה" בבר אילן. מאחר שלא היה אז דוקטור, יש להניח שלא הועסק כמרצה מן המניין אלא כמורה מן החוץ המועסק באופן זמני ומוגבל, מה שכלל לא מתאים לניסוח הנוכחי. כמו כן, מן הראוי להבהיר עד איזו שנה המשיך ללמד שם, כרגע משמע שהוא ממשיך עד היום. נרו יאיר • שיחה • ג' באב ה'תשס"ט • 13:51, 24 ביולי 2009 (IDT)
replies: text: במקום אחר - מאלה שבהם הכותב מתבקש לנסח ביוגרפיה מקוצרת בעצמו - מצאתי שביצור היה ב-06' "מרצה באוניברסיטת בר-אילן לנושא הדוקטורט 'מעמד העורף בתפישת הביטחון הלאומי בישראל' שמועבר כקורס באוניברסיטה ובמכללות". מן הניסוח הזה (ומניסוחים דומים בדף השיחה) אפשר להבין שפסגת המומחיות האקדמית שלו היא כתיבת הדוקטורט, ואם כך הניסוח "לכהן כמרצה" מטעה. עוזי ו. - שיחה 15:40, 24 ביולי 2009 (IDT)
replies: text: :אם כך, האם מתאימה הגדרתו במשפט הפתיחה כ"מומחה להגנת העורף"? יוסאריאן • שיחה 13:30, 8 בספטמבר 2009 (IDT)
replies: text: ::יש על זה דיון קצת למעלה. המילה מומחה מעט בעייתית (כמו שיש שאינם מבינים שהמושג "אורתופד מומחה" זהה לאורתופד). נרו יאיר • שיחה • י"ט באלול ה'תשס"ט • 14:28, 8 בספטמבר 2009 (IDT)
thread_title:  הוראה בבר אילן 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.barilan-magazine.co.il/148422/%D7%93-%D7%A8-%D7%90%D7%91%D7%99-%D7%91%D7%99%D7%A6%D7%95%D7%A8-%D7%90%D7%9C-%D7%AA%D7%A9%D7%9C%D7%99%D7%9B%D7%A0%D7%99-%D7%9C%D7%A2%D7%AA-%D7%96%D7%A7%D7%A0%D7%94-%D7%96%D7%94-%D7%A8%D7%A7-%D7%A2%D7%95%D7%93-%D7%9E%D7%A0%D7%98%D7%A8%D7%94-%D7%A9%D7%9C-%D7%9B%D7%95%D7%9B%D7%91-%D7%A0%D7%95%D7%9C%D7%93
** In אבי ביצור on 2013-09-12 22:29:08, Socket Error: 'Name or service not known'
** In אבי ביצור on 2013-09-15 22:08:33, Socket Error: 'Name or service not known'
** In אבי ביצור on 2013-09-19 22:27:13, Socket Error: 'Name or service not known'
** In אבי ביצור on 2013-09-24 11:19:31, Socket Error: 'Name or service not known'
--Matanyabot - שיחה 14:19, 24 בספטמבר 2013 (IDT)
thread_title:  קישור שבור